Frem fra Glemselen kap. 20

Frem fra Glemselen kap. 20 er det tyvende albumet i serien Frem fra Glemselen med Rita Engebretsen og Helge Borglund. Det er også det siste «Frem fra Glemselen»-albumet hvor Engebretsen og Borglund medvirker som sangere. Platen ble utgitt på Dueliens Forlag høsten 2002, og skulle markere et jubileum med 20 «Frem fra glemselen»-plater, og i den anledning inviterte de tre gjesteartister: Håkon Banken, Anne Nørdsti og Marte Sveen. Gjesteartistene sang klassikere fra de gamle produksjonene, bortsett fra Håkon Banken på «Jeg er en slusk». Engebretsen og Borglund sang fem sanger. 

Plateselskapet la vekt på at til tross for at det var gjesteartister med, var «Engebretsen og Borglund fortsatt grunnstammen i serien». Platen solgte ganske godt, og spesielt Anne Nørdsti fikk god kritikk for sin prestasjon på platen. Hun ble etterhvert også kjent som dansebandvokalist.

Sporliste
«Fly lille fugl» (Herman Hermani), sunget av Marte Sveen
«Jeg er en slusk» (Ukjent), sunget av Håkon Banken
«Barndomshjemmet» (P. Wurck/M. B. Williams), sunget av Anne Nørdsti
«Farvel, min venn» (Trad/M. Kristiansen), sunget av Marte Sveen
«Kjære mor» (C. C. Bøyesen), sunget av Rita Engebretsen
«Bred dina vida vingar» (Lina Sandell), sunget av Helge Borglund
«Lille mor» (Ukjent), sunget av Håkon Banken
«Gamlelandet» (S. Foster/B. T. Andre), sunget av Rita Engebretsen
«Vesleblakken» (Erling Stordahl), sunget av Marte Sveen
«Tullingen» (Johan Jensen), sunget av Anne Nørdsti
«Ungdomsminner» (Einar Galaaen), sunget av Rita Engebretsen
«Gje meg handa di, ven» (D.P/Sondre Bratland), sunget av Helge Borglund

Andre medvirkende
Idé og opplegg: Per Johan Skjærstad
Gjesterartister: Håkon Banken, Anne Nørdsti, Marte Sveen
Produsent: Henry Anker Duelien
Studioprodusent og arrangør: Fred Dalbakk for Dueliens Musikkforlag
Foto: Holland Atelier og Foto, Hamar
Innspilt og mixet i Studio 19, Hamar i 2001 og 2002
Foto av Sveen og Nørdsti: Olav Hansen
Foto av Håkon Banken: Ole Johnny Myhrvold
Layout: Vidar Stubmo
Akk.gitar,el.gitar, banjo, bass, trommer, mandolin, synth, dobro, munnspill, fløyte: Fred Dalbakk
Steelgitar: Henning Antonsen
Trekkspill: Morten Sand
Fele: Aud «Audi» Ingebjørg Barstad
Kor: Inger Lise Brodal, Toril Nybrott, Lars Espen Skogvold, samt medlemmer fra barnekoret «Levende Lys»

Utgivelser
 2002 CD Dueliens Agentur DM 2002 08
 2008 CD Nidelven Grammofon NCD 0801

Eksterne lenker 
 

Frem fra Glemselen-album
Musikkalbum fra 2002